— 40 — 
est grans mestirs que par penance et par s. confession li faites 
oblier les pechies. Cil ne fait mie uraie penance ne uraie 
confession, encor soit ce qu’il en soit molt dolans et rnolt se 
duelhet de ses malz et molt en plore, et puis apres la con¬ 
fession et la penance reuat al pechiet. Si com nos uos auons 
dit, il at la constume del chien qui reuat a son vomissement. 
Mais cil fait uraie penance ki bien et uraiement soi repent des 
pechies qu’il at fais et iamais ne uuet râler al pechfiet]. 
A celui dist s. Iohans : Facite ergo dignos fructus penit[entiœ]. 
Ce n’est altre chose : Faites dignes fruis de penitence. C’om 
se gart c’om ne rechaie mie apres la confession en cel mal 
meismes dont om est en penance, mais c’om se gart bien de 
cel mal et de tos altres et face om ce que dist Dauid li pro¬ 
phètes : Diverte a malo et fac bonum. Ja ne li estuet plus grande 
parole querre qui urais confes est que Dauid dist : Esloinge toi, 
dist il, del mal et fai le bien. Soiez dont tuit en cest s[aint] 
tens urai confes, uraiefment] repentant de uos pechies, si 
quant ce uenrat al ior del juïse que Deus les ait oblies par sa 
mise[ricor]de et uos huchet a sa destre partie auuec ses amis, 
Jhesu Criz Nostre Sire qui uit per o[mnia] s[ecula] sfeculorum]. 
Amen. 
Dominica in passions epistola. 
Fr aires, Christus assistens pontifex futurorum bonorum, etc. 
Geste lechon que ie uos di s. Polz le nos dist hui en ses 
ep[ist]les, se nos dist de Jhesu Crist Nostre Sfeignor] qu’i[l] fu 
pontifex des biens qui erent a uenir. Pontifex ce est ansi que 
princes, et se l’apelons pontifex en latin por ce qu’il fu ansi 
que pons de tos les biens qu’il anonchat, cant il les fist deuant 
et puis ses anunchat; et ensi fist il de lui ausi com un pont 
quant il fist promiers les biens et puis si les nos anunchat par 
que mies le creïssiens. Il est uraiement nos pons par cui nos 
deuons passer al régné del chiel. Cant nos fist il ce pont Jhesu 
Criz? Quant il fu miz en la s. crois et il dist par angoisse de 
mort : scicio je ai soif; dont nos fist il le pont dont nos deuons 
